FI Euroopan unionin virallinen lehti L 330/158

Yhdistyneiden Kansakuntien Euroopan talouskomission (UN/ECE) sääntö N:o 105 — Vaarallisten aineiden kuljetukseen tarkoitettujen ajoneuvojen hyväksyntää koskevat yhdenmukaiset vaatimukset kyseisten ajoneuvojen erityisten rakenteiden osalta (1)

1. SOVELTAMISALA

Tämän säännön määräyksiä sovelletaan sellaisten perusajoneuvojen rakenteisiin, jotka kuuluvat luokan N moottoriajoneuvoihin, ja niiden perävaunuihin, jotka kuuluvat luokkaan O2, O3 ja O4 (2), ja jotka on tarkoitettu vaarallisten aineiden kuljetukseen ja mainitaan vaarallisten tavaroiden kansainvälisistä tiekuljetuksista tehdyn eurooppalaisen sopimuksen (ADR-sopimuksen) liitteessä B olevassa 9.1.2 kohdassa.

2. MÄÄRITELMÄT

Tässä säännössä käytetään seuraavia määritelmiä:

2.1. ”perusajoneuvolla” (jäljempänä ”ajoneuvo”) tarkoitetaan alusta-ohjaamorakenteista ajoneuvoa, puoliperävaunun tai perävaunualustan tai itsekantavalla korilla varustetun perävaunun vetoautoa.

2.2. ”ajoneuvotyypillä” tarkoitetaan ajoneuvoja, jotka eivät olennaisesti eroa toisistaan tässä säännössä täsmennettyjen rakenteiden osalta.

3. HYVÄKSYNTÄÄ KOSKEVA HAKEMUS

3.1. Ajoneuvon valmistajan tai hänen asianmukaisesti valtuutetun edustajansa on haettava ajoneuvolle tyyppihyväksyntää ajoneuvon rakenteen osalta.

Hakemuksen mukana on oltava jäljempänä mainitut asiakirjat kolmena kappaleena ja seuraavat tiedot:

3.2.1. yksityiskohtainen kuvaus ajoneuvotyypin rakenteesta, moottorista (dieselmoottori, ottomoottori), mitoista, valmistusmenetelmästä ja käytetyistä materiaaleista

3.2.2. ajoneuvomalli yhdenmukaisesti ADR-sopimuksen kohdan 9.1.1.2 kanssa (EX/II-, EX/III-, AT-, FL-, OX-ajoneuvo)

3.2.3. piirustus ajoneuvosta

3.2.4. koko ajoneuvon teknisesti sallittu enimmäismassa (kg).

3.3. Hyväksyntätestit suorittavaan tekniseen tutkimuslaitokseen on toimitettava hyväksyttävää ajoneuvotyyppiä edustava ajoneuvo.

4. HYVÄKSYNTÄ

4.1. Jos tämän säännön mukaisesti hyväksyttäväksi toimitettu ajoneuvo on jäljempänä olevan 5 luvun vaatimusten mukainen, kyseiselle ajoneuvolle myönnetään hyväksyntä.

4.2. Kullekin hyväksytylle tyypille on annettava hyväksyntänumero. Sen kaksi ensimmäistä numeroa (tällä hetkellä 02, joka vastaa tämän säännön muutossarjaa 02) ilmoittavat muutossarjalle annetun järjestysnumeron, joka vastaa uusimpia määräyksiin tehtyjä tärkeitä teknisiä muutoksia hyväksynnän myöntämispäivänä. Sama sopimuspuoli ei saa antaa samaa numeroa toiselle ajoneuvotyypille kohdan 2.2 tarkoittamassa mielessä.

4.3. Tämän säännön mukaisen ajoneuvotyypin hyväksynnästä tai hyväksynnän laajentamisesta on ilmoitettava tätä sääntöä soveltaville sopimuspuolille tämän säännön liitteessä 1 olevan mallin mukaisella lomakkeella.

Jokaiseen tämän säännön mukaisesti hyväksytyn ajoneuvotyypin mukaiseen ajoneuvoon on kiinnitettävä hyväksyntälomakkeessa määritettyyn näkyvään ja helppopääsyiseen paikkaan kansainvälinen hyväksyntämerkki, joka koostuu

4.4.1. E-kirjaimesta ja hyväksynnän myöntäneen maan tunnusnumerosta, jotka ovat ympyrän sisällä (3)

4.4.2. tämän säännön numerosta, jota seuraa R-kirjain, viiva ja hyväksyntänumero, jotka sijaitsevat kohdassa 4.4.1. tarkoitetun ympyrän oikealla puolella

4.4.3. muusta tunnuksesta, joka on muu kuin hyväksyntänumero ja sisältää merkin, josta ilmenee ajoneuvoluokka ADR-sopimuksen kohdan 9.1.1.2 mukaisesti.

4.5. Jos ajoneuvo on sellaisen ajoneuvotyypin mukainen, joka on hyväksytty sopimuksen liitteenä olevan yhden tai useamman muun säännön perusteella tämän säännön mukaisesti hyväksynnän myöntäneessä maassa, kohdassa 4.4.1 määrättyä tunnusta ei tarvitse toistaa. Tällöin sääntöjen ja hyväksyntien numerot sekä kaikkien niiden sääntöjen mukaiset muut merkit, joiden perusteella hyväksyntä on myönnetty tämän säännön mukaisesti hyväksynnän myöntäneessä maassa, on sijoitettava pystysarakkeisiin kohdassa 4.4.1 määrätyn tunnuksen oikealle puolelle.

4.6. Hyväksyntämerkin on oltava selvästi luettavissa ja pysyvästi kiinnitetty.

4.7. Hyväksyntämerkki on sijoitettava valmistajan kiinnittämään ajoneuvon tyyppikilpeen tai sen lähelle.

4.8. Tämän säännön liite 2 sisältää esimerkkejä hyväksyntämerkkien järjestelyistä.

5. TEKNISET MÄÄRÄYKSET

Ajoneuvojen on mallikohtaisesti noudatettava jäljempänä annettuja määräyksiä kääntöpuolella olevan taulukon ohjeiden mukaisesti (4).

5.1.1. SÄHKÖLAITTEET

5.1.1.1. Yleiset määräykset

Sähköistyksen kokonaisuudessaan on täytettävä jäljempänä mainitut määräykset kohdan 5.1 taulukon mukaisesti.

5.1.1.2. Johtimet

5.1.1.2.1. Johtimien koon on oltava riittävän suuri ylikuumenemisen välttämiseksi. Johtimien on oltava riittävästi eristettyjä. Kaikki virtapiirit on suojattava sulakkeilla tai automaattisilla katkaisimilla seuraavia piirejä lukuun ottamatta:

— akulta moottorin kylmäkäynnistys- ja pysäytysjärjestelmille

— akulta laturille

— laturilta sulake- tai katkaisinkotelolle

— akulta käynnistysmoottorille

— akulta hidastimen tehonohjauskotelolle, jos tämä järjestelmä on sähköinen tai sähkömagneettinen

— akulta teliakselin nostoon tarkoitetulle sähköiselle nostolaitteelle.

Yllä olevien suojaamattomien virtapiirien johtimien on oltava mahdollisimman lyhyitä.

Ajoneuvomalli(ADR-sopimuksen kohta 9.1) Tekniset määräykset EX/II EX/III AT FL OX Sähkölaitteet 5.1.1.2. Johtimet X X X X 5.1.1.3. Akun päävirtakatkaisin X X 5.1.1.3.1 X X 5.1.1.3.2 X X 5.1.1.3.3 X 5.1.1.3.4 X X 5.1.1.4. Akut X X X 5.1.1.5. Pysyvästi jännitteiset virtapiirit X X 5.1.1.5.1 X 5.1.1.5.2 X 5.1.1.6 Ohjaamon takana sijaitsevat sähköasennukset X X 5.1.2. Palovaaran ehkäisy 5.1.2.2. Ajoneuvon ohjaamo 5.1.2.2.1. X X 5.1.2.2.2. X 5.1.2.3. Polttoainesäiliöt X X X X 5.1.2.4. Moottori X X X X 5.1.2.5. Pakokaasujärjestelmä X X X 5.1.2.6. Hidastin X X X X 5.1.2.7. Polttoon perustuvat lämmityslaitteet 5.1.2.7.1 2 et 5 X X X X X 5.1.2.7.3 et 4 X 5.1.2.7.6 X X 5.1.3. Jarrulaitteet 5.1.3.1. Jarrulaitteet X X X X 5.1.3.2. Jarrulaitteet X 5.1.4. Nopeudenrajoitin X X X X X 5.1.5. Perävaunun kytkentä X X

5.1.1.2.2. Kaapelit on kiinnitettävä lujasti ja sijoitettava siten, että johtimet on riittävästi suojattu mekaanisia ja lämpöjännityksiä vastaan.

5.1.1.3. Akun päävirtakatkaisin

5.1.1.3.1. Sähköisten piirien katkaisin on sijoitettava mahdollisimman lähelle akkua.

5.1.1.3.2. Virran katkaisuun ja yhdistämiseen tarkoitettu katkaisin on asennettava ohjaamoon. Sen on oltava helposti kuljettajan ulottuvilla ja selvästi merkitty. Katkaisimen on oltava suojattu tahattomalta käytöltä joko suojakannella tai käyttämällä kahta liikettä vaativaa laitetta tai muilla sopivilla tavoilla. Lisäkatkaisimia saa asentaa edellyttäen, että ne ovat selvästi merkittyjä ja suojattu tahattomalta käytöltä.

5.1.1.3.3. Katkaisimessa on oltava kotelo, jonka suojausluokka on IP65 standardin IEC529 mukaisesti.

5.1.1.3.4. Katkaisimella olevien kaapeliliitosten suojausluokan on oltava IP54. Tätä ei kuitenkaan sovelleta, jos nämä liitokset ovat suljetussa tilassa, jollaisena pidetään akkulaatikkoa. Tässä tapauksessa riittää liitosten eristäminen oikosulkua vastaan esimerkiksi kumisuojauksella.

5.1.1.4. Akut

Akun navat on sähköisesti eristettävä tai suojattava eristävällä akkulaatikon kannella. Jollei akkuja ole sijoitettu moottoritilaan, on ne sijoitettava tuuletettuun koteloon.

5.1.1.5. Pysyvästi jännitteiset virtapiirit

5.1.1.5.1. Sähköasennusten osien, mukaan lukien johdot, joiden on pysyttävä jännitteellisinä akun päävirtakatkaisimen ollessa avoinna, on sovelluttava käytettäviksi vaarallisilla alueilla. Näiden laitteiden on täytettävä standardin IEC 60079 (5) osien 0 ja 14 yleiset vaatimukset ja soveltuvin osin standardin IEC 60079 osien 1, 2, 5, 6, 7, 11, 15 tai 18 (6) lisävaatimukset.

Sovellettaessa standardin IEC 60079 osaa 14 (6), on käytettävä seuraavaa luokitusta:

Pysyvästi jännitteisten sähkölaitteiden, mukaan lukien johdot, jotka eivät ole kohtien 5.1.1.3 ja 5.1.1.4 määräysten alaisia, on täytettävä luokan 1 vaatimukset sähkölaitteille yleisesti tai luokan 2 vaatimukset ohjaamoon sijoitetuille sähkölaitteille. Räjähdysryhmän IIC, lämpötilaluokan T6 vaatimusten on täytyttävä.

Kuitenkin pysyvästi jännitteisten sähkölaitteiden lämpötilaluokituksen on oltava vähintään lämpötilaluokka T4, jos ne on asennettu ympäristöön, jossa ilman sähköä toimivien laitteiden lämpötila aiheuttaa lämpötilaluokan T6 raja-arvojen ylittymisen.

5.1.1.5.2. Sähkölaitteiden akun päävirtakatkaisimen ohitusliitokset, joiden on pysyttävä jännitteellisinä akun päävirtakatkaisimen ollessa avoinna, on suojattava ylikuumenemiselta tarkoituksenmukaisella tavalla, kuten sulakkeella, virtapiirin katkaisimella tai turvalaitteella (virtarajoittimella).

5.1.1.6. Ohjaamon takana sijaitsevia sähköasennuksia koskevat määräykset

Kaikki asennukset on suunniteltava, rakennettava ja suojattava siten, etteivät ne voi aiheuttaa mitään kipinää tai oikosulkua tavallisissa ajoneuvon käyttöolosuhteissa ja että nämä riskit voidaan saattaa mahdollisimman vähäisiksi iskun tai muodonmuutoksen tapahtuessa. Erityisesti:

5.1.1.6.1. Johtimet

Kuljettajan ohjaamon takaosaan sijoitetut johtimet on suojattava iskua, kulutusta ja leikkautumista vastaan ajoneuvon tavallisen käytön aikana. Esimerkkejä soveltuvista suojauksista on annettu jäljempänä kuvissa 1, 2, 3 ja 4. Lukkiutumisenestolaitteiden anturikaapeleita ei kuitenkaan tarvitse lisäsuojata.

5.1.1.6.2. Valot

Kierrekantaisia polttimoita ei saa käyttää.

5.1.1.6.3. Sähköinen nostolaite

Teliakseliston sähköinen nostolaite on sijoitettava alustan sivupalkkien ulkopuolelle tiiviiseen koteloon.

5.1.2. PALOVAARAN EHKÄISY

5.1.2.1. Yleiset määräykset

Jäljempänä mainittuja teknisiä määräyksiä sovelletaan kohdan 5.1 taulukon mukaisesti.

KUVAN

5.1.2.2. Ajoneuvon ohjaamo

5.1.2.2.1. Ohjaamon rakenteissa saa käyttää vain materiaalia, joka ei ole helposti syttyvää. Tämä määräys katsotaan täytetyksi, jos standardissa ISO3795:1989 määritellyn menettelyn mukaisesti seuraavista ohjaamon osista otettujen näytteiden palonopeus ei ylitä 100mm/min: istuinpehmusteet, selkänojat, turvavyöt, kattoverhoilu, kattoluukut, käsituet, kaikki verhoilupaneelit, mukaan lukien ovi-, etu-, taka- ja sivupaneelit, lokerot, niskatuet, lattiapäällysteet, häikäisysuojat, verhot, muut valosuojat, pyöräkoteloiden suojat, moottoritilan suojat, pehmustesuojat ja mitkä tahansa muut sisustusmateriaalit, mukaan lukien pehmusteet ja kolariturvallisuuteen liittyvät rakenteet, jotka on suunniteltu vaimentamaan kolaritapauksissa sisällä olijoiden törmäysenergiaa.

5.1.2.2.2. Ellei ohjaamoa ole tehty materiaaleista, jotka eivät ole helposti syttyviä, on metallista tai muusta sopivasta materiaalista valmistettu säiliön levyinen suojalevy asennettava ohjaamon taakse. Ohjaamon takana tai suojalevyssä olevan minkä tahansa ikkunan on oltava ilmatiiviisti suljettu ja valmistettu tulenkestävästä turvalasista ja varustettu tulenkestävillä kehyksillä. Säiliön ja ohjaamon tai suojalevyn välin on lisäksi oltava vähintään 15 cm.

5.1.2.3. Polttoainesäiliöt

Ajoneuvon moottorin polttoainesäiliöiden on täytettävä seuraavat vaatimukset:

5.1.2.3.1. Vuodon tapahtuessa on polttoaineen valuttava maahan joutumatta kosketuksiin ajoneuvon tai kuorman kuumien osien kanssa.

5.1.2.3.2. Bensiiniä sisältävät polttoainesäiliöt on varustettava tehokkaalla liekkisuojalla varustetulla täyttöaukolla tai sululla, jolla aukko voidaan pitää ilmatiiviisti suljettuna.

5.1.2.4. Moottori

Ajoneuvon moottorin on oltava siten varustettu ja sijoitettu, että kuormalle ei aiheudu mitään lämmöstä tai kipinöistä syntyvää vaaraa. EX/II- ja EX/III-ajoneuvoissa moottorin on oltava rakenteeltaan puristussytytteinen.

5.1.2.5. Pakokaasujärjestelmä

Pakokaasujärjestelmä ja pakoputket on suunnattava ja suojattava siten, että kuormalle ei aiheudu mitään lämmöstä tai kipinöistä syntyvää vaaraa. Suoraan polttoainesäiliön (dieselöljy) alapuolelle sijoitettujen pakokaasujärjestelmän osien on oltava vähintään 100 mm etäisyydellä polttoainesäiliöstä, tai ne on suojattava lämpökilvellä.

5.1.2.6. Hidastin

Ohjaamon takaseinän taakse sijoitetulla, korkeita lämpötiloja aiheuttavalla hidastimella varustettujen ajoneuvojen on oltava varustettu lämpökilvellä, joka on lujasti kiinnitetty ja sijoitettu tämän järjestelmän ja säiliön tai kuorman väliin siten, että vältetään säiliön seinämän tai kuorman paikallinenkin lämpeneminen. Lämpökilven on lisäksi suojattava jarrujärjestelmää tahattomaltakin kuorman valumalta tai vuodolta. Esimerkiksi kaksikerroksisen kilven antamaa suojaa on pidettävä tyydyttävänä.

5.1.2.7. Polttoon perustuvat lämmityslaitteet

5.1.2.7.1. (Varattu)

5.1.2.7.2. Polttoon perustuvien lämmityslaitteiden ja niiden pakokaasujen kulkuteiden on oltava siten suunniteltuja, sijoitettuja, suojattuja tai peitettyjä, että ne eivät aiheuta vaaraa kuorman liiallisesta kuumenemisesta tai syttymisestä. Tämän vaatimuksen katsotaan täyttyvän, jos polttoainesäiliö ja laitteen pakokaasujärjestelmä vastaavat määräyksiä, jotka on annettu ajoneuvojen polttoainesäiliöille kohdassa 5.1.2.3 ja pakokaasujärjestelmille kohdassa 5.1.2.5.

5.1.2.7.3. Polttoon perustuvan lämmityslaitteen toiminta on voitava katkaista ainakin seuraavilla menetelmillä:

a) tarkoituksellisesti käsikatkaisimella ohjaamosta

b) jos ajoneuvon moottorin sammuu, kuljettaja voi manuaalisesti käynnistää lämmityslaitteen uudelleen

c) käynnistettäessä moottoriajoneuvon syöttöpumppu vaarallisen aineen pumppausta varten.

5.1.2.7.4. Jälkikäynti sallitaan sen jälkeen, kun polttoon perustuvasta lämmityslaitteesta on katkaistu virta. Kohdan 5.1.2.7.3 alakohdan b) ja c) menetelmissä polttoilman tulo on katkaistava sopivalla tavalla jälkikäynnin kestettyä enintään 40 sekuntia.

Vain sellaisia polttoon perustuvia lämmityslaitteita saa käyttää, joille voidaan taata, että lämmönvaihdin kestää 40 sekuntiin rajatun jälkikäynnin laitteen koko normaalin käyttöiän ajan.

5.1.2.7.5. Polttoon perustuva lämmityslaite on kytkettävä päälle manuaalisesti. Ohjelmointilaitteet ovat kiellettyjä.

5.1.2.7.6. Kaasumaista polttoainetta käyttävät polttoon perustuvat lämmityslaitteet ovat kiellettyjä.

5.1.3. JARRULAITTEET

Ajoneuvojen, joihin sovelletaan ADR-sopimuksen reunanumeroa 10 221, on noudatettava kaikkia säännön nro 13 ja liitteen 5 määräyksiä, sellaisina kuin ne ovat muutettuina, niissä annettujen soveltamispäivien mukaisesti.

5.1.3.1. EX/III-, AT-, FL- ja OX-ajoneuvoluokan ajoneuvojen on noudatettava kaikkia säännön nro 13 ja liitteen 5 asianmukaisia määräyksiä.

5.1.3.2. EX/II-ajoneuvoluokan ajoneuvojen on noudatettava kaikkia säännön nro 13 asianmukaisia määräyksiä. Sen sijaan liitteen 5 määräyksiä ei sovelleta.

5.1.4. NOPEUDENRAJOITIN

Moottoriajoneuvot (kuorma-autot ja puoliperävaunujen vetoautot), joiden suurin sallittu kokonaismassa on yli 12 tonnia, on varustettava ECE-säännön nro 89 teknisten määräysten mukaisella nopeudenrajoittimella. Nopeudenrajoitin on säädettävä siten, että nopeus on enintään 90 km/h ottaen huomion laitteelle sallittu mittaustoleranssi.

5.1.5. PERÄVAUNUJEN VETOLAITTEET

Perävaunujen vetolaitteiden on vastattava ECE-säännön nro 55 teknisiä vaatimuksia (muutoksineen) niissä annettujen voimaantulopäivämäärien mukaisesti.

6. AJONEUVOTYYPIN MUUTOKSET JA HYVÄKSYNNÄN LAAJENTAMINEN

Ajoneuvotyyppiin mahdollisesti tehtävistä muutoksista on ilmoitettava sille hallinnolliselle yksikölle, joka on hyväksynyt kyseisen ajoneuvotyypin. Hallinnollinen yksikkö voi tämän jälkeen

6.1.1. katsoa, ettei tehdyillä muutoksilla todennäköisesti ole havaittavaa kielteistä vaikutusta ja että ajoneuvo joka tapauksessa edelleen täyttää vaatimukset, tai

6.1.2. vaatia uuden testausselosteen testien suorittamisesta vastaavalta tekniseltä tutkimuslaitokselta.

6.2. Hyväksynnän vahvistus tai epääminen, jossa on mukana tiedot muutoksista, annetaan tiedoksi kohdan 4.3 mukaisella menettelyllä tätä sääntöä soveltaville sopimuspuolille.

6.3. Hyväksynnän laajentamisen myöntäneen toimivaltaisen viranomaisen on annettava sarjanumero kullekin tällaisen laajentamisen osalta laaditulle ilmoituslomakkeelle ja ilmoitettava asiasta muille sopimuspuolille liitteessä 1 olevan mallin mukaisella lomakkeella.

7. TUOTANNON VAATIMUSTENMUKAISUUS

Tuotannon vaatimustenmukaisuuden valvontamenettelyjen on oltava sopimuksen lisäyksen 2 (E/ECE/324-E/ECE/TRANS/505/Rev.2) mukaisia seuraavien vaatimusten osalta:

7.1. kaikki tämän säännön mukaisesti hyväksyttävät ajoneuvot on valmistettava siten, että ne vastaavat tyyppiä, joka on hyväksytty edellä kohdassa 5 määritellyt vaatimukset täyttävänä

7.2. tyyppihyväksynnän myöntänyt toimivaltainen viranomainen saa milloin tahansa tarkastaa kussakin tuotantoyksikössä sovellettavat vaatimustenmukaisuuden valvontamenetelmät; tarkastukset on tavanomaisesti suoritettava kerran kahdessa vuodessa.

8. TUOTANNON SÄÄNTÖJENVASTAISUUDESTA AIHEUTUVAT SEURAAMUKSET

8.1. Ajoneuvotyypille tämän säännön nojalla myönnetty hyväksyntä voidaan peruuttaa, jos edellä olevan 7 kohdan vaatimukset eivät täyty.

8.2. Jos tätä sääntöä soveltava vuoden 1958 sopimuspuoli peruuttaa aiemmin myöntämänsä hyväksynnän, sen on ilmoitettava siitä välittömästi muille tätä sääntöä soveltaville sopimuspuolille tämän säännön liitteessä 1 esitetyn mallin mukaisella lomakkeella.

9. TUOTANNON LOPULLINEN LOPETTAMINEN

Jos hyväksyntätodistuksen haltija lopettaa lopullisesti tämän säännön mukaisesti hyväksytyn ajoneuvotyypin tuotannon, hänen on ilmoitettava siitä hyväksynnän myöntäneelle viranomaiselle. Saatuaan asiaa käsittelevän ilmoituksen kyseinen viranomainen ilmoittaa asiasta muille tätä sääntöä soveltaville vuoden 1958 sopimuspuolille tämän säännön liitteessä 1 esitetyn mallin mukaisella lomakkeella.

10. SIIRTYMÄMÄÄRÄYKSET

10.1. Muutossarjan 02 virallisesta voimaantulopäivästä lähtien yksikään tätä sääntöä soveltava sopimuspuoli ei saa kieltäytyä myöntämästä EY-tyyppihyväksyntää tämän säännön mukaisesti, sellaisena kuin se on muutettuna muutossarjalla 02.

10.2. Tätä sääntöä soveltavien sopimuspuolien on myönnettävä 31. joulukuuta 2002 saakka EY-tyyppihyväksyntiä ajoneuvotyypeille, jotka noudattavat tämän säännön määräyksiä, sellaisena kuin se on muutettuna aiemmilla muutossarjoilla.

10.3. Tätä sääntöä soveltavat sopimuspuolet saavat myöntää 1. tammikuuta 2003 lähtien EY-tyyppihyväksyntiä ja hyväksynnän laajentamisia vain, jos hyväksyttäväksi tarkoitettu ajoneuvotyyppi noudattaa tämän säännön määräyksiä, sellaisena kuin se on muutettuna muutossarjalla 02.

10.4. Yksikään tätä sääntöä soveltava sopimuspuoli ei saa kieltäytyä myöntämästä kansallista hyväksyntää ajoneuvotyypille, jolle on myönnetty hyväksyntä tämän säännön muutossarjan 02 nojalla.

10.5. Yksikään tätä sääntöä soveltava sopimuspuoli ei saa kieltäytyä myöntämästä 31. joulukuuta 2002 saakka kansallista hyväksyntää ajoneuvotyypille, jolle on myönnetty hyväksyntä tämän säännön aiempien muutossarjojen nojalla.

10.6. Tätä sääntöä soveltavat sopimuspuolet voivat 1. tammikuuta 2003 lähtien kieltäytyä myöntämästä kansallista hyväksyntää (käyttöönotto ensimmäistä kertaa) ajoneuvolle, joka ei noudata tämän säännön muutossarjan 02 määräyksiä.

11. HYVÄKSYNTÄTESTAUKSESTA VASTAAVIEN TEKNISTEN TUTKIMUSLAITOSTEN JA HALLINNOLLISTEN YKSIKÖIDEN NIMET JA OSOITTEET

Tätä sääntöä soveltavien sopimuspuolten on ilmoitettava Yhdistyneiden kansakuntien sihteeristölle hyväksyntätestauksesta vastaavien teknisten tutkimuslaitosten ja niiden hallinnollisten yksiköiden nimet ja osoitteet, jotka myöntävät hyväksynnän ja joille on lähetettävä ilmoitukset muissa maissa annetusta hyväksynnästä, hyväksynnän laajentamisesta, epäämisestä tai peruuttamisesta.

(1) Sopimuksen aikaisempi nimi:

Muutossarja 01 — voimaantulopäivä: 13. tammikuuta 2000.

Muutossarja 02 — voimaantulopäivä: 5. joulukuuta 2001.

Oikaisu nro 1 muutossarjaan 02 — voimaantulopäivä: 13. maaliskuuta 2002.

Oikaisu nro 2 muutossarjaan 02 — voimaantulopäivä: 13. marraskuuta 2002.

Oikaisu nro 3 muutossarjaan 02 — voimaantulopäivä: 12. maaliskuuta 2003.

(2) Siten kuin ne on määritelty ajoneuvojen rakennetta koskevan konsolidoidun päätöslauselman (R.E.3) liitteessä 7 (asiakirja TRANS/WP.29/78//Rev.1/Amend.2).

(3) 1 Saksa, 2 Ranska, 3 Italia, 4 Alankomaat, 5 Ruotsi, 6 Belgia, 7 Unkari, 8 Tšekki, 9 Espanja, 10 Jugoslavia, 11 Yhdistynyt kuningaskunta, 12 Itävalta, 13 Luxemburg, 14 Sveitsi, 15 (vapaa), 16 Norja, 17 Suomi, 18 Tanska, 19 Romania, 20 Puola, 21 Portugali, 22 Venäjän federaatio, 23 Kreikka, 24 Irlanti, 25 Kroatia, 26 Slovenia, 27 Slovakia, 28 Valko-Venäjä, 29 Viro, 30 (vapaa), 31 Bosnia ja Hertsegovina, 32 Latvia, 33 (vapaa), 34 Bulgaria, 35–36 (vapaa), 37 Turkki, 38–39 (vapaa), 40 entinen Jugoslavian tasavalta Makedonia, 41 (vapaa), 42 Euroopan yhteisö (sen jäsenvaltiot myöntävät hyväksyntöjä vastaavien ECE-tunnustensa avulla), 43 Japani, 44 (vapaa), 45 Australia ja 46 Ukraina. Seuraavat numerot annetaan muille maille aikajärjestyksessä sitä mukaa kuin ne ratifioivat pyörillä varustettujen ajoneuvojen sekä varusteiden ja osien, joita voidaan asentaa pyörillä varustettuihin ajoneuvoihin ja/tai käyttää niissä, teknisten vaatimusten yhdenmukaistamista ja näiden vaatimusten perusteella myönnettyjen hyväksymisien vastavuoroisen tunnustamisen ehtoja koskevan sopimuksen tai liittyvät siihen. Yhdistyneiden Kansakuntien pääsihteeri ilmoittaa näin annetut numerot sopimuspuolille.

(4) Tässä säännössä katsotaan muihin ECE-sääntöihin tehtyjen viittausten viittaavan myös kaikkiin muihin kansainvälisiin määräyksiin, joiden tekniset vaatimukset ovat samat kuin vastaavassa ECE-säännössä. Vastaavien ECE-sääntöjen tiettyihin kohtiin tehdyt viittaukset tulkitaan tämän mukaisesti.

(5) Standardin IEC 60079 osan 14 vaatimukset eivät ole ensisijaisia tämän säännön määräyksiin nähden.

(6) Vaihtoehtoisesti saa käyttää standardin EN50014 yleisiä vaatimuksia ja standardien EN50015, 50016, 50017, 50018, 50019, 50020, 50021 tai 50028 lisävaatimuksia.

LIITE I ILMOITUS (enimmäiskoko A4 (210 × 297 mm))